Minningarsjóður Hjálmars og Else auglýsir eftir umsóknum Rannsóknir með áherslu á vistfræði lúpínu og landgræðsluskógrækt með lúpínu Minningarsjóður Hjálmars R. Bárðarsonar og Else S. Bárðarson auglýsir rannsóknarstyrki í landgræðslu og skógrækt , með sérstakri áherslu á vistfræði lúpínu og landgræðsluskógrækt með lúpínu . Til úthlutunar verða sjö milljónir króna . Umsóknum skal skilað eigi síðar en 20. janúar 2020 . Hjálmar R. Bárðarson , f.v. siglingamálastjóri , ánafnaði Landgræðslusjóði 30% af eigum sínum , en hann lést 7. apríl 2009 . Óskaði hann eftir því að fénu yrði varið til landgræðsluskógræktar , „ þar sem áður var lítt gróið bersvæði , ef til vill þar sem gróðursett lúpína hefur gert landsvæði vænlegt til skógræktar “ , eins og segir í erfðaskránni . Ákveðið var að verja hluta arfsins til stofnunar sjóðs , sem starfa myndií 10 ár , með það markmið að styrkja rannsóknir í landgræðslu og skógrækt , með sérstakri áherslu á vistfræði lúpínu og landgræðsluskógrækt með lúpínu .